ระเบียบ กระเบียบ ก.ต.ช.ว่าด้วยคณะกรรมการตรวจสอบและติดตามการบริหารงานตำรวจพ.ศ. ๒๕๔๙ อาศัยอำนาจตามความในมาตรา๑๘ (๖) แห่งพระราชบัญญัติตำรวจแห่งชาติ พ.ศ. ๒๕๔๗ โดย มติ ก.ต.ช.ในการประชุมครั้งที่ ๔/๒๕๔๘ เมื่อวันที่ ๗ กรกฎาคม พ.ศ. ๒๕๔๘ และมติ ก.ต.ช.ในการประชุมครั้งที่ ๖/๒๕๔๘ เมื่อวันที่ ๒๖ ตุลาคม พ.ศ. ๒๕๔๘ ก.ต.ช.จึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบ ก.ต.ช.ว่าด้วยคณะกรรมการตรวจสอบและติดตามการบริหารงานตำรวจ พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ผู้บัญชาการตำรวจแห่งชาติ รักษาการตามระเบียบนี้หมวด ๑คณะกรรมการตรวจสอบและติดตามการบริหารงานตำรวจ ส่วนที่ ๑คณะกรรมการตรวจสอบและติดตามการบริหารงานตำรวจกรุงเทพมหานคร ข้อ๔[๒]คณะกรรมการตรวจสอบและติดตามการบริหารงานตำรวจกรุงเทพมหานครเรียกโดยย่อว่า กต.ตร.กทม. ประกอบด้วย(๑) ผู้บัญชาการตำรวจแห่งชาติ เป็นประธานกรรมการ(๒) ปลัดกรุงเทพมหานคร เป็นรองประธานกรรมการคนที่ ๑(๓) อธิบดีอัยการฝ่ายคดีอาญา เป็นรองประธานกรรมการคนที่ ๒(๔) ผู้บัญชาการกองบัญชาการตำรวจนครบาล เป็นรองประธานกรรมการคนที่๓(๕) รองผู้บัญชาการกองบัญชาการตำรวจนครบาลจำนวนสามคนที่ผู้บัญชาการกองบัญชาการตำรวจนครบาลมอบหมาย เป็นกรรมการ(๖) ผู้อำนวยการสำนักป้องกันและแก้ไขปัญหาการค้าหญิงและเด็ก กระทรวงการพัฒนาสังคมและความมั่นคงของมนุษย์เป็นกรรมการ(๗) กรรมการผู้ทรงคุณวุฒิที่ประธาน กต.ตร.กทม. แต่งตั้งจากผู้แทนด้านต่างๆ ดังนี้(ก) ด้านธรรมาภิบาล จำนวนหนึ่งคน(ข) ด้านความมั่นคง จำนวนหนึ่งคน(ค) ด้านการจราจรและอุบัติภัย จำนวนหนึ่งคน(ง) ด้านการพัฒนา จำนวนหนึ่งคน(จ) ด้านเศรษฐกิจ จำนวนหนึ่งคน(ฉ) ด้านสังคม จำนวนหนึ่งคน(ช) ด้านการมีส่วนร่วมของประชาชนและชุมชน จำนวนหนึ่งคน(๘) ประชาชน โดยพิจารณาแต่งตั้งจากผู้ที่เคยเป็น กต.ตร. สถานีตำรวจ และมีประสบการณ์ด้านใดด้านหนึ่งตามข้อ ๔ (๗) โดยอนุโลม จำนวนสามคน เป็นกรรมการให้ผู้บังคับการกองบังคับการอำนวยการกองบัญชาการตำรวจนครบาล เป็นเลขานุการ รองผู้บังคับการกองบังคับการอำนวยการ กองบัญชาการตำรวจนครบาลจำนวนหนึ่งคน และข้าราชการตำรวจระดับผู้กำกับการขึ้นไปในสังกัดกองบัญชาการตำรวจนครบาลจำนวนหนึ่งคน ที่ประธาน กต.ตร.กทม. แต่งตั้ง เป็นผู้ช่วยเลขานุการข้อ ๕กรรมการผู้ทรงคุณวุฒิและประชาชน ต้องมีคุณสมบัติและไม่มีลักษณะต้องห้ามดังต่อไปนี้(๑)มีสัญชาติไทย(๒)ไม่เป็นข้าราชการการเมือง สมาชิกรัฐสภา หรือผู้ดำรงตำแหน่งในพรรคการเมือง(๓)ไม่เป็นข้าราชการประจำ พนักงานและลูกจ้างของหน่วยงานของรัฐ หรือรัฐวิสาหกิจยกเว้นกรรมการตามข้อ ๔ (๗) (ก) ถึง (ค)(๔)ไม่เป็นผู้บกพร่องในศีลธรรมอันดี(๕)ไม่เป็นบุคคลล้มละลาย(๖)ไม่เป็นคนไร้ความสามารถ หรือเสมือนไร้ความสามารถ(๗)ไม่เป็นผู้เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษข้อ ๖กรรมการผู้ทรงคุณวุฒิและประชาชนมีวาระการดำรงตำแหน่งคราวละสองปีและอาจได้รับแต่งตั้งใหม่ได้ แต่จะดำรงตำแหน่งเกินสองวาระติดต่อกันไม่ได้ให้กรรมการผู้ทรงคุณวุฒิและประชาชนซึ่งพ้นจากตำแหน่งตามวาระปฏิบัติหน้าที่ต่อไปจนกว่ากรรมการผู้ทรงคุณวุฒิและประชาชนซึ่งได้รับการแต่งตั้งใหม่เข้ารับหน้าที่ข้อ ๗นอกจากการพ้นจากตำแหน่งตามวาระแล้วกรรมการผู้ทรงคุณวุฒิและประชาชนพ้นจากตำแหน่งเมื่อ(๑)ตาย(๒)ลาออก(๓)ขาดคุณสมบัติหรือมีลักษณะต้องห้ามตามข้อ ๕(๔)ขาดการประชุมเกินหกครั้งในรอบปี นับแต่วันที่ได้รับการแต่งตั้ง(๕)กต.ตร.กทม. มีมติด้วยคะแนนเสียงไม่น้อยกว่าสองในสามของจำนวนกรรมการทั้งหมดให้พ้นจากตำแหน่งเนื่องจากมีความประพฤติเสื่อมเสียหรือมีการกระทำที่ไม่เหมาะสมต่อการปฏิบัติหน้าที่กรรมการในกรณีที่กรรมการผู้ทรงคุณวุฒิหรือประชาชนพ้นจากตำแหน่งก่อนวาระให้ดำเนินการสรรหาและแต่งตั้งบุคคลเป็นกรรมการแทนเว้นแต่วาระการดำรงตำแหน่งของกรรมการผู้ทรงคุณวุฒิหรือประชาชนจะเหลือไม่ถึงเก้าสิบวันในกรณีนี้จะไม่ดำเนินการให้มีการสรรหาและแต่งตั้งก็ได้ให้กรรมการผู้ทรงคุณวุฒิหรือประชาชนซึ่งได้รับการแต่งตั้งให้ดำรงตำแหน่งแทนตามวรรคสองอยู่ในตำแหน่งเพียงเท่าวาระที่เหลืออยู่ของผู้ซึ่งตนแทนข้อ๘[๓] กต.ตร.กทม. มีอำนาจหน้าที่ ดังต่อไปนี้(๑)รับแนวทางและนโยบายการพัฒนาและการบริหารงานตำรวจจาก ก.ต.ช. ไปปฏิบัติเพื่อให้เกิดผลตามนโยบาย(๒)ให้คำปรึกษาและข้อเสนอแนะการปฏิบัติงานของกองบัญชาการตำรวจนครบาล และ กต.ตร.สน. ให้เป็นไปตามนโยบายของก.ต.ช.(๓)ส่งเสริมให้มีการพัฒนาประสิทธิภาพการปฏิบัติงานของข้าราชการตำรวจและการบริหารงานตำรวจ(๔)ตรวจสอบ ติดตามและประเมินผลการปฏิบัติงานของข้าราชการตำรวจในสังกัดกองบัญชาการตำรวจนครบาลให้เป็นไปตามนโยบายของ ก.ต.ช.(๕)รับคำร้องเรียนของประชาชนเกี่ยวกับการปฏิบัติงานของข้าราชการตำรวจในสังกัดกองบัญชาการตำรวจนครบาลและดำเนินการให้เป็นไปตามระเบียบ ก.ต.ช. ว่าด้วยการรับคำร้องเรียนของประชาชนเกี่ยวกับการปฏิบัติหน้าที่ของข้าราชการตำรวจ(๖)ให้ข้อมูลข่าวสารและเสนอปัญหาความเดือดร้อนและความต้องการของประชาชนในเขตพื้นที่(๗)ให้คำแนะนำและช่วยเหลือสนับสนุนการประชาสัมพันธ์งานของกองบัญชาการตำรวจนครบาล(๘)เสริมสร้างความเข้าใจและความสัมพันธ์อันดีระหว่าง กต.ตร.กทม. กับข้าราชการตำรวจผู้ปฏิบัติหน้าที่และประชาชนในพื้นที่(๙)แต่งตั้งคณะอนุกรรมการ คณะทำงาน หรือที่ปรึกษา เพื่อดำเนินการอย่างใดอย่างหนึ่งตามที่กต.ตร.กทม. มอบหมาย(๑๐)รายงานผลการปฏิบัติงานให้ ก.ต.ช. ทราบ ตามที่ ก.ต.ช. กำหนด(๑๑)อำนาจหน้าที่อื่นตามที่ ก.ต.ช. มอบหมายส่วนที่ ๒คณะกรรมการตรวจสอบและติดตามการบริหารงานตำรวจจังหวัด ข้อ ๙คณะกรรมการตรวจสอบและติดตามการบริหารงานตำรวจจังหวัด ...โดยออกนามตามชื่อจังหวัดนั้น เรียกโดยย่อว่า กต.ตร.จังหวัด ... ประกอบด้วย(๑)ผู้ว่าราชการจังหวัด เป็นประธานกรรมการ(๒)ผู้บังคับการตำรวจภูธรจังหวัด เป็นรองประธานกรรมการคนที่ ๑(๓)อัยการจังหวัด เป็นรองประธานกรรมการคนที่ ๒(๔)พัฒนาสังคมและความมั่นคงของมนุษย์จังหวัด เป็นกรรมการ(๕)นายกองค์การบริหารส่วนจังหวัด เป็นกรรมการ(๖)ผู้บังคับการกองบังคับการอำนวยการ ตำรวจภูธรภาค หรือผู้แทน เป็นกรรมการ(๗)รองผู้บังคับการตำรวจภูธรจังหวัด เป็นกรรมการ(๘)ข้าราชการตำรวจซึ่งเป็นหัวหน้าหน่วยงานในสังกัดสำนักงานตรวจคนเข้าเมืองกองบังคับการตำรวจท่องเที่ยว กองบังคับการตำรวจทางหลวงกองบังคับการตำรวจน้ำซึ่งปฏิบัติราชการประจำอยู่ในจังหวัดนั้น เป็นกรรมการกรณีมีหัวหน้าหน่วยงานหลายระดับในสังกัดเดียวกันให้ผู้บังคับการหรือ รองผู้บังคับการที่ทำหน้าที่หัวหน้าหน่วยงานมอบหมายหัวหน้าหน่วยงานดังกล่าว จำนวนหนึ่งคน เป็นกรรมการ(๙)กรรมการผู้ทรงคุณวุฒิที่ประธาน กต.ตร.จังหวัด แต่งตั้งจากผู้แทนด้านต่าง ๆ ดังนี้(ก)การศาสนา หรือวัฒนธรรมซึ่งดำเนินกิจกรรมอยู่ในจังหวัดนั้น จำนวนหนึ่งคน(ข)การศึกษาซึ่งปฏิบัติหน้าที่หรือประกอบการในจังหวัดนั้น จำนวนหนึ่งคน(ค)การแพทย์หรือการสาธารณสุขซึ่งปฏิบัติหน้าที่หรือประกอบการในจังหวัดนั้นจำนวนหนึ่งคน(ง)การท่องเที่ยว ธุรกิจโรงแรม หรือธุรกิจบริการซึ่งประกอบการในจังหวัดนั้นจำนวนหนึ่งคน(จ)พาณิชยกรรม อุตสาหกรรม หัตถกรรม หรือธุรกิจการเงินซึ่งประกอบการในจังหวัดนั้นจำนวนหนึ่งคน(ฉ)องค์กรเอกชนสาธารณประโยชน์ซึ่งจัดตั้งขึ้นโดยไม่แสวงหากำไรและมีวัตถุประสงค์ส่วนใดส่วนหนึ่งหรือทั้งหมดในการดำเนินกิจกรรมเพื่อสาธารณประโยชน์ในจังหวัดนั้น จำนวนหนึ่งคน(ช)เกษตรกรรมซึ่งประกอบการในจังหวัดนั้น จำนวนหนึ่งคน(๑๐)ประชาชน จำนวนสามคน เป็นกรรมการให้ผู้กำกับการซึ่งทำหน้าที่ด้านอำนวยการของตำรวจภูธรจังหวัดเป็นเลขานุการรองผู้กำกับการ ซึ่งทำหน้าที่ด้านอำนวยการของตำรวจภูธรจังหวัดจำนวนหนึ่งคน และข้าราชการตำรวจระดับสารวัตรขึ้นไปในสังกัดตำรวจภูธรจังหวัดจำนวนหนึ่งคน ที่ประธาน กต.ตร.จังหวัด แต่งตั้งเป็นผู้ช่วยเลขานุการข้อ ๑๐ให้นำความในข้อ ๕ ข้อ ๖ และข้อ ๗ มาใช้กับ กต.ตร.จังหวัดโดยอนุโลมกรณีที่บทบัญญัติตามข้อ ๕ (๓) กล่าวถึง ยกเว้นกรรมการตามข้อ ๔ (๗) (ก)ถึง (ค) ให้หมายถึงยกเว้นกรรมการตามข้อ ๙ (๙) (ก) ถึง (ค)และกรณีที่บทบัญญัติตามข้อ ๗ (๕) กล่าวถึง กต.ตร.กทม. ให้หมายถึง กต.ตร.จังหวัดข้อ๑๑[๔] กต.ตร.จังหวัด มีอำนาจหน้าที่ ดังต่อไปนี้(๑)รับแนวทางและนโยบายการพัฒนาและการบริหารงานตำรวจจาก ก.ต.ช. ไปปฏิบัติเพื่อให้เกิดผลตามนโยบาย(๒)ให้คำปรึกษาและให้ข้อเสนอแนะการปฏิบัติงานของข้าราชการตำรวจในเขตพื้นที่จังหวัดนั้นและ กต.ตร.สภ. ให้เป็นไปตามนโยบายของ ก.ต.ช.(๓)ส่งเสริมให้มีการพัฒนาประสิทธิภาพการปฏิบัติงานของข้าราชการตำรวจและการบริหารงานตำรวจ(๔)ตรวจสอบ ติดตามและประเมินผลการปฏิบัติงานของข้าราชการตำรวจในเขตพื้นที่จังหวัดนั้นให้เป็นไปตามนโยบายของ ก.ต.ช.(๕)รับคำร้องเรียนของประชาชนเกี่ยวกับการปฏิบัติงานของข้าราชการตำรวจในสังกัดตำรวจภูธรจังหวัดและดำเนินการให้เป็นไปตามระเบียบ ก.ต.ช. ว่าด้วยการรับคำร้องเรียนของประชาชนเกี่ยวกับการปฏิบัติหน้าที่ของข้าราชการตำรวจ(๖)ให้ข้อมูลข่าวสารและเสนอปัญหาความเดือดร้อนและความต้องการของประชาชนในเขตพื้นที่(๗)ให้คำแนะนำและช่วยเหลือสนับสนุนการประชาสัมพันธ์งานของตำรวจภูธรจังหวัด(๘)เสริมสร้างความเข้าใจและความสัมพันธ์อันดีระหว่าง กต.ตร.จังหวัด กับข้าราชการตำรวจผู้ปฏิบัติหน้าที่และประชาชนในพื้นที่(๙)แต่งตั้งคณะอนุกรรมการ คณะทำงาน หรือที่ปรึกษา เพื่อดำเนินการอย่างใดอย่างหนึ่งตามที่กต.ตร.จังหวัด มอบหมาย(๑๐)รายงานผลการปฏิบัติงานให้ ก.ต.ช. ทราบ ตามที่ ก.ต.ช. กำหนด(๑๑)อำนาจหน้าที่อื่นตามที่ ก.ต.ช. มอบหมายส่วนที่ ๓คณะกรรมการตรวจสอบและติดตามการบริหารงานตำรวจสถานีตำรวจ ข้อ ๑๒คณะกรรมการตรวจสอบและติดตามการบริหารงานตำรวจสถานีตำรวจนครบาล ...โดยออกนามตามชื่อสถานีตำรวจนั้น เรียกโดยย่อว่า กต.ตร.สน. ... ประกอบด้วย(๑)หัวหน้าสถานีตำรวจนครบาล เป็นกรรมการ(๒)ผู้อำนวยการเขต หรือผู้ช่วยผู้อำนวยการเขตที่ผู้อำนวยการเขตมอบหมายซึ่งมีพื้นที่รับผิดชอบส่วนใดส่วนหนึ่งอยู่ในเขตพื้นที่ของสถานีตำรวจนั้นจำนวนเขตละหนึ่งคน เป็นกรรมการ(๓)ข้าราชการตำรวจซึ่งปฏิบัติหน้าที่ในแต่ละงานของสถานีตำรวจตามที่หัวหน้าสถานีตำรวจมอบหมาย จำนวนไม่เกินสี่คน เป็นกรรมการ(๔)ข้าราชการตำรวจชั้นประทวนซึ่งดำรงตำแหน่งและปฏิบัติหน้าที่ในสถานีตำรวจนั้นที่ได้รับการเลือกจากข้าราชการตำรวจชั้นประทวนด้วยกันเอง จำนวนหนึ่งคน เป็นกรรมการ(๕)ข้าราชการประจำอื่นนอกจากข้าราชการตำรวจ หรือพนักงานหรือลูกจ้างของหน่วยงานของรัฐหรือรัฐวิสาหกิจที่ปฏิบัติหน้าที่ประจำในเขตพื้นที่สถานีตำรวจนั้น จำนวนไม่เกินสามคน เป็นกรรมการ(๖)ประชาชน จำนวนไม่น้อยกว่าหกคนแต่ไม่เกินเก้าคน เป็นกรรมการให้ข้าราชการตำรวจชั้นสัญญาบัตรที่ทำหน้าที่หัวหน้างานธุรการของสถานีตำรวจนั้นเป็นเลขานุการและข้าราชการตำรวจของสถานีตำรวจนั้นที่หัวหน้าสถานีตำรวจมอบหมาย จำนวนสองคน เป็นผู้ช่วยเลขานุการ[๕]ข้อ ๑๓คณะกรรมการตรวจสอบและติดตามการบริหารงานตำรวจสถานีตำรวจภูธร ...โดยออกนามตามชื่อสถานีตำรวจนั้น เรียกโดยย่อว่า กต.ตร.สภ. ... ประกอบด้วย(๑)หัวหน้าสถานีตำรวจภูธร เป็นกรรมการ(๒)นายอำเภอหรือปลัดอำเภอที่นายอำเภอมอบหมาย จำนวนหนึ่งคน เป็นกรรมการยกเว้นสถานีตำรวจภูธรตำบลพัทยาให้ปลัดเมืองพัทยาหรือรองปลัดเมืองพัทยาที่ปลัดเมืองพัทยามอบหมายจำนวนหนึ่งคนเป็นกรรมการ(๓)ข้าราชการตำรวจซึ่งปฏิบัติหน้าที่ในแต่ละงานของสถานีตำรวจ ตามที่หัวหน้าสถานีตำรวจมอบหมายจำนวนไม่เกินสี่คน เป็นกรรมการ(๔)นายกเทศมนตรี ที่มีเขตพื้นที่ส่วนใดส่วนหนึ่งอยู่ในเขตพื้นที่สถานีตำรวจนั้นเป็นกรรมการหากในเขตพื้นที่สถานีตำรวจนั้นมีนายกเทศมนตรีหลายคนให้นายกเทศมนตรีเลือกกันเองให้ได้จำนวนหนึ่งคนเป็นกรรมการ(๕)นายกองค์การบริหารส่วนตำบลที่มีเขตพื้นที่ส่วนใดส่วนหนึ่งอยู่ในเขตพื้นที่สถานีตำรวจนั้นเป็นกรรมการหากในเขตพื้นที่สถานีตำรวจนั้นมีนายกองค์การบริหารส่วนตำบลหลายคนให้นายกองค์การบริหารส่วนตำบลเลือกกันเองให้ได้ จำนวนหนึ่งคน เป็นกรรมการ(๖)กำนัน ที่มีเขตพื้นที่ส่วนใดส่วนหนึ่งอยู่ในเขตพื้นที่สถานีตำรวจนั้น เป็นกรรมการหากในเขตพื้นที่สถานีตำรวจนั้นมีกำนันหลายคน ให้กำนันเลือกกันเองให้ได้จำนวนหนึ่งคน เป็นกรรมการ(๗)ข้าราชการตำรวจชั้นประทวนซึ่งดำรงตำแหน่งและปฏิบัติหน้าที่ในสถานีตำรวจนั้นที่ได้รับการเลือกจากข้าราชการตำรวจชั้นประทวนด้วยกันเอง จำนวนหนึ่งคน เป็นกรรมการ(๘)ข้าราชการประจำอื่นนอกจากข้าราชการตำรวจ หรือพนักงานหรือลูกจ้างของหน่วยงานของรัฐหรือรัฐวิสาหกิจที่ปฏิบัติหน้าที่ประจำในเขตพื้นที่สถานีตำรวจนั้น จำนวนไม่เกินสามคนเป็นกรรมการ(๙)ประชาชน จำนวนไม่น้อยกว่าหกแต่ไม่เกินเก้าคน เป็นกรรมการให้ข้าราชการตำรวจชั้นสัญญาบัตรที่ทำหน้าที่หัวหน้างานธุรการของสถานีตำรวจนั้นเป็นเลขานุการและข้าราชการตำรวจของสถานีตำรวจนั้นที่หัวหน้าสถานีตำรวจมอบหมาย จำนวนสองคน เป็นผู้ช่วยเลขานุการในกรณีสถานีตำรวจภูธรใดไม่มีข้าราชการตำรวจชั้นสัญญาบัตรทำหน้าที่หัวหน้างานธุรการให้หัวหน้าสถานีตำรวจมอบหมายข้าราชการตำรวจชั้นสัญญาบัตรของสถานีตำรวจนั้นคนหนึ่งเป็นเลขานุการ[๖]ข้อ ๑๔วิธีการเลือกข้าราชการตำรวจชั้นประทวน ตามข้อ ๑๒ (๔) และข้อ ๑๓ (๗)และการเลือกนายกเทศมนตรี นายกองค์การบริหารส่วนตำบลและกำนัน ตามข้อ ๑๓ (๔) ถึง (๖)เป็นกรรมการ กต.ตร.สน. หรือ กต.ตร.สภ. แล้วแต่กรณีให้เป็นไปตามวิธีการที่สำนักงานตำรวจแห่งชาติกำหนดให้หัวหน้าสถานีตำรวจประกาศผลการเลือกให้ทราบโดยทั่วไปและเสนอประธาน กต.ตร.กทม. หรือ กต.ตร.จังหวัด มีคำสั่งแต่งตั้งพร้อมกับการแต่งตั้งกรรมการตามข้อ ๑๒ (๕) ถึง (๖) หรือข้อ ๑๓ (๘) ถึง (๙) แล้วแต่กรณีข้อ๑๕[๗] ให้มีการประชุมเพื่อลงมติเลือกประธานกรรมการโดยให้เลือกจากกรรมการอื่นซึ่งไม่เป็นข้าราชการตำรวจให้ดำเนินการประชุมเพื่อลงมติเลือกประธานกรรมการตามวรรคหนึ่งภายในสามสิบวันนับแต่วันที่มีการแต่งตั้งกรรมการครบถ้วนแล้วสำหรับวิธีการประชุมและลงมติให้เป็นไปตามวิธีการประชุมและลงมติ ตามข้อ ๓๒เมื่อเลือกผู้ใดเป็นประธานกรรมการแล้วให้หัวหน้าสถานีตำรวจประกาศให้ทราบทั่วไปและรายงานให้ กต.ตร.กทม. หรือ กต.ตร.จังหวัดแล้วแต่กรณี ทราบ ภายในสิบห้าวันนับแต่วันที่ที่ประชุมมีมติให้ประธานกรรมการสิ้นสุดวาระลงพร้อมกับวาระการดำรงตำแหน่งของกรรมการตามข้อ๑๒ (๕) ถึง (๖) หรือข้อ ๑๓ (๘) ถึง (๙)ข้อ ๑๖กรรมการตามข้อ ๑๒ (๖) และข้อ ๑๓ (๙) ต้องมีคุณสมบัติและไม่มีลักษณะต้องห้ามดังต่อไปนี้(๑)มีสัญชาติไทย(๒)มีภูมิลำเนาหรือถิ่นที่อยู่ประจำหรือประกอบอาชีพในเขตพื้นที่รับผิดชอบของสถานีตำรวจนั้น ๆ(๓)ไม่เป็นผู้บกพร่องในศีลธรรมอันดี(๔)ไม่เป็นข้าราชการการเมือง สมาชิกรัฐสภา ผู้ดำรงตำแหน่งในพรรคการเมืองสมาชิกสภาท้องถิ่นหรือผู้บริหารท้องถิ่น(๕)ไม่เป็นข้าราชการประจำ หรือพนักงาน หรือลูกจ้างของหน่วยงานของรัฐหรือรัฐวิสาหกิจ(๖)ไม่เป็นบุคคลล้มละลาย(๗)ไม่เป็นคนไร้ความสามารถ หรือเสมือนไร้ความสามารถ(๘)ไม่เป็นผู้เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษข้อ ๑๗กรรมการตามข้อ ๑๒ (๕) ถึง (๖) และข้อ ๑๓ (๘) ถึง (๙)มีวาระการดำรงตำแหน่งคราวละสองปี และอาจได้รับแต่งตั้งใหม่ได้แต่จะดำรงตำแหน่งเกินสองวาระติดต่อกันไม่ได้กรรมการตามข้อ๑๒ (๔) และข้อ ๑๓ (๔) ถึง (๗) ที่มาจากการเลือก ให้มีวาระการดำรงตำแหน่งคราวละสองปีและอาจได้รับการแต่งตั้งใหม่ได้ให้กรรมการตามวรรคหนึ่งและวรรคสองซึ่งพ้นจากตำแหน่งตามวาระปฏิบัติหน้าที่ต่อไปจนกว่ากรรมการซึ่งได้รับการแต่งตั้งใหม่เข้ารับหน้าที่ข้อ ๑๘นอกจากการพ้นจากตำแหน่งตามวาระแล้ว กรรมการตามข้อ ๑๒ (๕) ถึง (๖) และข้อ ๑๓(๘) ถึง (๙) พ้นจากตำแหน่งเมื่อ(๑)ตาย(๒)ลาออก(๓)สำหรับกรรมการตามข้อ ๑๒ (๖) และข้อ ๑๓ (๙)ซึ่งขาดคุณสมบัติหรือมีลักษณะต้องห้ามตามข้อ ๑๖(๔)ขาดการประชุมเกินหกครั้งในรอบปี นับแต่วันที่ได้รับการแต่งตั้ง(๕)กต.ตร.สน. หรือ กต.ตร.สภ. แล้วแต่กรณีมีมติด้วยคะแนนเสียงไม่น้อยกว่าสองในสามของจำนวนกรรมการทั้งหมดให้พ้นจากตำแหน่งเนื่องจากมีความประพฤติเสื่อมเสียหรือมีการกระทำที่ไม่เหมาะสมต่อการปฏิบัติหน้าที่กรรมการในกรณีที่กรรมการพ้นจากตำแหน่งก่อนวาระตามวรรคหนึ่งให้ดำเนินการสรรหาและแต่งตั้งบุคคลอื่นเป็นกรรมการแทนเว้นแต่วาระการดำรงตำแหน่งจะเหลือไม่ถึงเก้าสิบวันในกรณีนี้จะไม่ดำเนินการให้มีการสรรหาและแต่งตั้งก็ได้ให้กรรมการซึ่งได้รับการแต่งตั้งให้ดำรงตำแหน่งแทนตามวรรคสองอยู่ในตำแหน่งเพียงเท่าวาระที่เหลืออยู่ของผู้ซึ่งตนแทนข้อ ๑๙นอกจากการพ้นจากตำแหน่งตามวาระแล้ว กรรมการตามข้อ ๑๒ (๔) และข้อ ๑๓ (๔) ถึง(๗) ที่มาจากการเลือก พ้นจากตำแหน่งเมื่อ(๑)ตาย(๒)ลาออก(๓)พ้นจากการเป็นข้าราชการตำรวจชั้นประทวนซึ่งดำรงตำแหน่งและปฏิบัติหน้าที่ในสถานีตำรวจนั้นหรือพ้นจากตำแหน่งนายกเทศมนตรี นายกองค์การบริหารส่วนตำบล หรือกำนัน แล้วแต่กรณีในกรณีที่กรรมการพ้นจากตำแหน่งก่อนวาระตามวรรคหนึ่งให้ดำเนินการเลือกและแต่งตั้งผู้ดำรงตำแหน่งคนอื่นเป็นกรรมการแทนเว้นแต่วาระการดำรงตำแหน่งจะเหลือไม่ถึงเก้าสิบวันในกรณีนี้จะไม่ดำเนินการให้มีการเลือกและแต่งตั้งก็ได้ให้กรรมการซึ่งได้รับการแต่งตั้งให้ดำรงตำแหน่งแทนตามวรรคสองอยู่ในตำแหน่งเพียงเท่าวาระที่เหลืออยู่ของผู้ซึ่งตนแทนข้อ๒๐[๘]ให้ กต.ตร.สน. หรือ กต.ตร.สภ. มีอำนาจหน้าที่ดังต่อไปนี้(๑)รับแนวทางและนโยบายการพัฒนาและการบริหารงานตำรวจจาก ก.ต.ช. ไปปฏิบัติเพื่อให้เกิดผลตามนโยบาย(๒)ให้คำปรึกษาและข้อเสนอแนะการปฏิบัติงานของสถานีตำรวจ ให้เป็นไปตามนโยบาย ก.ต.ช.(๓)ส่งเสริมให้มีการพัฒนาประสิทธิภาพการปฏิบัติงานของข้าราชการตำรวจและการบริหารงานตำรวจ(๔)ตรวจสอบ ติดตาม และประเมินผลการปฏิบัติงานของข้าราชการตำรวจในสถานีตำรวจให้เป็นไปตามนโยบายของก.ต.ช.(๕)รับคำร้องเรียนของประชาชนเกี่ยวกับการปฏิบัติงานของข้าราชการตำรวจในสถานีตำรวจ และดำเนินการให้เป็นไปตามระเบียบก.ต.ช. ว่าด้วยการรับคำร้องเรียนของประชาชนเกี่ยวกับการปฏิบัติหน้าที่ของข้าราชการตำรวจ(๖)ให้ข้อมูลข่าวสารและเสนอปัญหาความเดือดร้อนและความต้องการของประชาชนในเขตพื้นที่(๗)ให้คำแนะนำและช่วยเหลือสนับสนุนการประชาสัมพันธ์งานของสถานีตำรวจ(๘)เสริมสร้างความเข้าใจและความสัมพันธ์อันดีระหว่าง กต.ตร.สน. หรือ กต.ตร.สภ. กับข้าราชการตำรวจผู้ปฏิบัติหน้าที่และประชาชนในพื้นที่(๙)แต่งตั้งคณะอนุกรรมการ คณะทำงาน หรือที่ปรึกษา เพื่อดำเนินการอย่างใดอย่างหนึ่งตามที่กต.ตร.สน. หรือ กต.ตร.สภ. มอบหมาย(๑๐)รายงานผลการปฏิบัติงานให้ ก.ต.ช. ทราบ ตามที่ ก.ต.ช. กำหนด(๑๑)อำนาจหน้าที่อื่นตามที่ ก.ต.ช. มอบหมายหมวด ๒หลักเกณฑ์และวิธีการสรรหากรรมการผู้ทรงคุณวุฒิและประชาชน ส่วนที่ ๑หลักเกณฑ์และวิธีการสรรหากรรมการผู้ทรงคุณวุฒิและประชาชนในกต.ตร.กทม. ข้อ ๒๑ให้กรรมการตามข้อ ๔ (๑) ถึง (๖)พิจารณาสรรหาและคัดเลือกกรรมการผู้ทรงคุณวุฒิตามข้อ ๔ (๗) (ก) ถึง (ช)ด้านละหนึ่งคน เสนอประธาน กต.ตร.กทม. มีคำสั่งแต่งตั้งโดยให้กำหนดขั้นตอนและวิธีการสรรหาและคัดเลือกได้ตามความเหมาะสมข้อ ๒๒การคัดเลือกกรรมการจากประชาชนตามข้อ ๔ (๘) ให้ดำเนินการดังนี้(๑)กต.ตร.สน. พิจารณาคัดเลือกประชาชนผู้ที่เคยเป็นกรรมการใน กต.ตร.สน.จำนวนหนึ่งคนแล้วนำเสนอต่อผู้บังคับการ กองบังคับการตำรวจนครบาล ต้นสังกัด(๒)ให้กองบังคับการตำรวจนครบาล ๑ ถึง ๙ แต่ละกองบังคับการ โดยผู้บังคับการและรองผู้บังคับการ พิจารณาคัดเลือกผู้แทนประชาชนที่ กต.ตร.สน.ในเขตพื้นที่รับผิดชอบเสนอให้ได้กองบังคับการละหนึ่งคน แล้วนำเสนอต่อ กต.ตร.กทม.(๓)กรรมการตามข้อ ๔ (๑) ถึง (๖) พิจารณาคัดเลือกประชาชนที่กองบังคับการเสนอตาม (๒)ให้ได้จำนวนสามคนแล้วเสนอประธาน กต.ตร.กทม. มีคำสั่งแต่งตั้งข้อ ๒๓ให้ดำเนินการสรรหา และแต่งตั้งกรรมการตามข้อ ๒๑ และข้อ ๒๒ให้แล้วเสร็จภายในสี่สิบห้าวันนับแต่วันที่กรรมการพ้นจากตำแหน่งส่วนที่ ๒หลักเกณฑ์และวิธีการสรรหากรรมการผู้ทรงคุณวุฒิและประชาชนในกต.ตร.จังหวัด ข้อ ๒๔ให้กรรมการตามข้อ ๙ (๑) ถึง (๘)พิจารณาสรรหาและคัดเลือกกรรมการผู้ทรงคุณวุฒิตามข้อ ๙ (๙) (ก) ถึง (ช)ด้านละหนึ่งคน เสนอประธาน กต.ตร.จังหวัด มีคำสั่งแต่งตั้งโดยให้กำหนดขั้นตอนและวิธีการสรรหาและคัดเลือกได้ตามความเหมาะสมข้อ ๒๕การคัดเลือกกรรมการจากประชาชนตามข้อ ๙ (๑๐) ให้ดำเนินการดังนี้(๑)ให้ กต.ตร.สภ. พิจารณาคัดเลือกประชาชนผู้ที่เคยเป็นกรรมการใน กต.ตร.สภ.จำนวนหนึ่งคน แล้วนำเสนอ กต.ตร.จังหวัด(๒)กรรมการตามข้อ ๙ (๑) ถึง (๘) พิจารณาคัดเลือกประชาชนที่ กต.ตร.สภ.เสนอให้ได้จำนวนสามคน แล้วเสนอประธาน กต.ตร.จังหวัด มีคำสั่งแต่งตั้งข้อ ๒๖ให้ดำเนินการสรรหา และแต่งตั้งกรรมการตามข้อ ๒๔ และข้อ ๒๕ให้แล้วเสร็จภายในสี่สิบห้าวันนับแต่วันที่กรรมการพ้นจากตำแหน่งส่วนที่ ๓หลักเกณฑ์และวิธีการสรรหากรรมการในกต.ตร.สน. ตามข้อ ๑๒ (๕) และ (๖)และ กรรมการใน กต.ตร.สภ.ตามข้อ ๑๓ (๘) และ (๙) ข้อ ๒๗ให้กรรมการตามข้อ ๑๒ (๑) ถึง (๓) พิจารณาสรรหาและคัดเลือกกรรมการตามข้อ ๑๒(๕) จำนวนไม่เกินสามคน เสนอประธาน กต.ตร.กทม. มีคำสั่งแต่งตั้ง โดยให้กำหนดขั้นตอนและวิธีการสรรหาและคัดเลือกได้ตามความเหมาะสมข้อ ๒๘ให้กรรมการตามข้อ ๑๒ (๑) ถึง (๓) พิจารณาสรรหากรรมการตามข้อ ๑๒ (๖) ดังนี้(๑)คัดเลือกจากประชาชนผู้ที่มีความรู้ความสามารถจำนวนไม่เกินสามคน(๒)เลือกโดยเปิดรับสมัครจากประชาชนทั่วไป แล้วให้ข้าราชการตำรวจที่ปฏิบัติหน้าที่ประจำสถานีตำรวจนั้นลงคะแนนเสียงเลือกให้ได้จำนวนไม่น้อยกว่าสามคนแต่ไม่เกินหกคนสำหรับวิธีการเลือกให้เป็นไปตามที่สำนักงานตำรวจแห่งชาติกำหนดข้อ ๒๙ให้หัวหน้าสถานีตำรวจนำรายชื่อผู้ที่ได้รับคัดเลือก และเลือกตามข้อ ๒๗และข้อ ๒๘ เสนอ ประธาน กต.ตร.กทม. มีคำสั่งแต่งตั้งข้อ ๓๐ให้กรรมการตามข้อ ๑๓ (๑) ถึง (๓) นำความในข้อ ๒๗ ข้อ ๒๘ และข้อ ๒๙มาใช้กับการสรรหากรรมการตามข้อ ๑๓ (๘) และ (๙) โดยอนุโลมกรณีที่บทบัญญัติใดกล่าวถึง กต.ตร.กทม. ให้หมายถึง กต.ตร.จังหวัด และกรรมการตามข้อ๑๒ (๑) ถึง (๓) ให้หมายถึงกรรมการตามข้อ ๑๓ (๑) ถึง (๓)ข้อ ๓๑ให้ดำเนินการสรรหา และแต่งตั้งกรรมการตามข้อ ๒๗ ข้อ ๒๘ ข้อ ๒๙ และข้อ ๓๐ให้แล้วเสร็จภายในสี่สิบห้าวันนับแต่วันที่กรรมการพ้นจากตำแหน่งหมวด ๓การประชุมและลงมติ ข้อ ๓๒การประชุมของ กต.ตร.กทม. กต.ตร.จังหวัด กต.ตร.สน. หรือ กต.ตร.สภ.ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมสำหรับระเบียบวิธีการประชุมและการลงมติให้นำข้อบังคับ ก.ต.ช. ว่าด้วยการประชุมและการลงมติของ ก.ต.ช. และของคณะอนุกรรมการก.ต.ช. มาใช้บังคับแก่การประชุมของ กต.ตร.กทม. กต.ตร.จังหวัด กต.ตร.สน. และกต.ตร.สภ. โดยให้อำนาจหน้าที่ของประธาน ก.ต.ช. ประธานในที่ประชุม ก.ต.ช. เลขานุการก.ต.ช. และผู้ช่วยเลขานุการ ก.ต.ช. เป็นอำนาจหน้าที่ของประธานกรรมการประธานในที่ประชุม เลขานุการ และผู้ช่วยเลขานุการของ กต.ตร.กทม. กต.ตร.จังหวัดกต.ตร.สน. และ กต.ตร.สภ. โดยอนุโลมข้อ ๓๓กต.ตร.กทม. และ กต.ตร.จังหวัดให้มีการประชุมอย่างน้อยสามเดือนต่อหนึ่งครั้งกต.ตร.สน.และ กต.ตร.สภ. ให้มีการประชุมอย่างน้อยสองเดือนต่อหนึ่งครั้งหมวด ๔บัตรแสดงตนของคณะกรรมการตรวจสอบและติดตามการบริหารงานตำรวจ ข้อ ๓๔ให้ประธาน กต.ตร.กทม. เป็นผู้ออกบัตรแสดงตนของ กต.ตร.กทม. และ กต.ตร.สน.และให้ประธาน กต.ตร.จังหวัด เป็นผู้ออกบัตรแสดงตนของ กต.ตร.จังหวัด และ กต.ตร.สภ.สำหรับรายละเอียด รูปแบบ ขั้นตอน และวิธีการในการออกบัตรแสดงตนให้เป็นไปตามที่สำนักงานตำรวจแห่งชาติกำหนดบทเฉพาะกาล ข้อ ๓๕ในวาระเริ่มแรก ให้ดำเนินการ ดังต่อไปนี้(๑)กรรมการตามข้อ ๔ (๑) ถึง (๖) ทำหน้าที่ กต.ตร.กทม. กรรมการตามข้อ ๙ (๑) ถึง (๘)ทำหน้าที่ กต.ตร.จังหวัด กรรมการตามข้อ ๑๒ (๑) ถึง (๓) ทำหน้าที่ กต.ตร.สน.และกรรมการตามข้อ ๑๓ (๑) ถึง (๓) ทำหน้าที่ กต.ตร.สภ.ไปพลางก่อนจนกว่าจะมีการแต่งตั้งกรรมการอื่นครบถ้วน(๒)ให้ดำเนินการสรรหาและแต่งตั้งกรรมการอื่นตามระเบียบนี้ให้เสร็จสิ้นภายในหกสิบวันนับแต่วันที่ระเบียบนี้ใช้บังคับ(๓)ในระหว่างที่ไม่มีประธานกรรมการใน กต.ตร.สน. และ กต.ตร.สภ. ให้หัวหน้าสถานีตำรวจทำหน้าที่ประธานกรรมการไปพลางก่อนจนกว่าจะมีการประชุมและลงมติเลือกประธานกรรมการและรองประธานกรรมการประกาศ ณ วันที่ ๓๐มกราคม พ.ศ. ๒๕๔๙พันตำรวจโททักษิณ ชินวัตรนายกรัฐมนตรีประธานกรรมการนโยบายตำรวจแห่งชาติระเบียบก.ต.ช. ว่าด้วยคณะกรรมการตรวจสอบและติดตามการบริหารงานตำรวจ (ฉบับที่ ๒) พ.ศ. ๒๕๕๐[๙]ข้อ๓ ให้กรรมการผู้ทรงคุณวุฒิและประชาชนในกต.ตร.กทม. ซึ่งดำรงตำแหน่งอยู่ในวันก่อนระเบียบนี้มีผลใช้บังคับ เป็นกรรมการผู้ทรงคุณวุฒิและประชาชนในกต.ตร.กทม. ตามระเบียบนี้ต่อไปจนกว่าจะครบวาระและได้มีการแต่งตั้งกรรมการผู้ทรงคุณวุฒิและประชาชนในกต.ตร.กทม. ตามระเบียบนี้แทนระเบียบก.ต.ช. ว่าด้วยคณะกรรมการตรวจสอบและติดตามการบริหารงานตำรวจ (ฉบับที่ ๓) พ.ศ. ๒๕๕๑[๑๐]ภูวนนท์/ผู้จัดทำ๓ กันยายน ๒๕๕๓พัสสน/ผู้ตรวจ๒๔ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๓/ตอนพิเศษ ๓๑ ง/หน้า ๘/๒๘ กุมภาพันธ์ ๒๕๔๙[๒]ข้อ ๔ แก้ไขเพิ่มเติมโดยระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจ(ฉบับที่ ๒) พ.ศ. ๒๕๕๐[๓]ข้อ ๘ แก้ไขเพิ่มเติมโดยระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจ(ฉบับที่ ๓) พ.ศ. ๒๕๕๑[๔]ข้อ ๑๑ แก้ไขเพิ่มเติมโดยระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจ(ฉบับที่ ๓) พ.ศ. ๒๕๕๑[๕]ข้อ ๑๒ วรรคสอง แก้ไขเพิ่มเติมโดยระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจ(ฉบับที่ ๓) พ.ศ. ๒๕๕๑[๖]ข้อ ๑๓ วรรคสอง แก้ไขเพิ่มเติมโดยระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจ(ฉบับที่ ๓) พ.ศ. ๒๕๕๑[๗]ข้อ ๑๕ แก้ไขเพิ่มเติมโดยระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจ(ฉบับที่ ๓) พ.ศ. ๒๕๕๑[๘]ข้อ ๒๐ แก้ไขเพิ่มเติมโดยระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจ(ฉบับที่ ๓) พ.ศ. ๒๕๕๑[๙]ราชกิจจานุเบกษา เล่ม ๑๒๔/ตอนพิเศษ ๑๐๗ ง/หน้า ๓๗/๓๐ สิงหาคม ๒๕๕๐[๑๐]ราชกิจจานุเบกษา เล่ม ๑๒๕/ตอนพิเศษ ๑๕๙ ง/หน้า ๑/๓๐ กันยายน ๒๕๕๑